Birth of a New Age

«Birth of a New Age» (norsk oversettelse: en ny tidsalders fødsel) er en sang fra 2021 av den surinamske sangeren og låtskriveren Jeangu Macrooy. Sangen ble utgitt 4. mars 2021 og var Nederlands bidrag i Eurovision Song Contest 2021 på hjemmebane i Rotterdam. Der den endte på 23. plass med 11 poeng.

Om sangen 
Bidraget er komponert og fremført av musikeren Jeangu Macrooy. Hans manager, den nederlandske musikeren og produsenten Pieter «Perquisite» Perquin, står bak arrangementet og instrumentene i sangen. 

Macrooy er fra Surinam, men har bodd i Nederland i en årrekke, og har blitt en kjent person i landets musikkliv. Sangen tar for seg vanskelighetene mange minoriteter blir utsatt for. Ifølge sangeren selv, skal sangen inspirere folk til ikke å gi opp, men stå sammen og si «rytmen din er opprør».

Sangen har engelsk tekst, men inneholder et surinamsk ordtak Macrooys morsmål, sranan: «Mi na afu sensi, no wan man e broko mi» (jeg er en halv cent, du kan ikke knekke meg). «En halv cent» viser til den en gang laveste myntvaløren I Surinam, og som ikke kan deles opp i lavere valører.

Eurovision Song Contest 

Sangen representerte Nederland på hjemmebane i Eurovision Song Contest 2021, etter at den nederlandske kringkasteren AVROTROS internt valgte Jeangu Macrooy til å representere landet i konkurransen i 2020 med sangen «Glow». Konkurransen ble imidlertid avlyst på grunn av koronaviruspandemien, men AVROTROS besluttet at Macrooy i stedet skulle få representere landet i 2021 med en ny sang.

Som vertsnasjon var Nederland automatisk kvalifisert til finalen i Rotterdam Ahoy lørdag 22. mai 2021. I finalen hadde «Birth of a New Age» startnummer 23, og den ble til slutt nummer 23 av 26 med 11 poeng. Alle poengene kom fra fagjuryene, mens den fikk 0 poeng i telefonavstemningen.

Musikkvideo 
Sangens offisielle musikkvideo ble i likhet med låten sluppet 4. mars 2021. Videoen ble spilt inn i Rijksmuseum.

Listeplasseringer

Sporliste

Utgivelseshistorikk

Referanser 

Bidrag til Eurovision Song Contest 2021
Nederlandske sanger
Sanger fra 2021
Nederlandsk musikk